sukhrobnurali/uzbek-legal-corpus huggingface dataset:
OʻZBEKISTON RESPUBLIKASI OʻQUV YURTLARIDA TAʼLIM OLAYOTGAN AFFONISTON ISLOM DAVLATI FUQAROLARI TOʻFRISIDA
(resolution, 2021-02-22)

Oʻzbekiston Respublikasi bilan Afgʻoniston Islom Davlati rahbarlari oʻrtasida boʻlib oʻtgan rasmiy uchrashuv yakunlariga amal qilgan holda, shuningdek, taʼlim sohasida doʻstona davlatlararo munosabatlarni qaror toptirish, xususan, Afgʻoniston Islom Davlatiga milliy kadrlar tayyorlashda yordam koʻrsatish maqsadida Vazirlar Mahkamasi qaror qiladi: 1. Afgʻoniston Islom Davlatining Oʻzbekiston oʻquv yurtlarida shartnomasiz taʼlim olayotgan oʻquvchilarini 1992/93-oʻquv yili oxiriga qadar, yetim bolalardan iborat boʻlgan oʻquvchilarni esa muayyan kasbni egallagunga qadar bepul oʻqitishga ruxsat berilsin. 2. Oʻzbekiston Respublikasi Oliy va oʻrta maxsus taʼlim, Xalq taʼlimi vazirliklari tegishli oʻquv yurtlarida Afgʻoniston Islom Davlatidan kelgan oʻquvchilarning puxta bilim olishlari uchun zarur shart-sharoitlar yaratib berish choralarini koʻrsinlar. Hunar-texnika bilim yurtida va maktab-internatda taʼlim olayotgan afgʻonistonlik yetim bolalarning oʻqishi va yashashi uchun sarflanadigan xarajatlar Oʻzbekiston Respublikasi fuqarolari boʻlgan yetim bolalar uchun belgilangan miqdorga tenglashtirilsin. 3. Oʻzbekiston Respublikasi Moliya vazirligi ushbu qarorni roʻyobga chiqarish uchun zarur mablagʻ ajratsin. 4. Ushbu qarorning bajarilishini nazorat qilish Vazirlar Mahkamasining ijtimoiy masalalar, fan va taʼlim majmuiga yuklatilsin.
OʻZBEKISTON YENGIL SANOAT MOLLARI IShLAB ChIQARISh DAVLAT UYuShMASI (“OʻZBEKYENGILSANOAT”) BOShQARUV TUZILMASINI TAKOMILLAShTIRISh HAMDA UNING KORXONALARI VA TAShKILOTLARINI DAVLAT TASARRUFIDAN ChIQARISh VA XUSUSIYLAShTIRISh ChORA-TADBIRLARI TOʻGʻRISIDA
(resolution, 2022-07-22)

Yengil sanoatni boshqarishning tashkiliy tuzilmasini yanada takomillashtirish, tarmoqda bozor munosabatlarini keng joriy etish, mulkchilikning jamoa shakllarini shakllantirish uchun shart-sharoitlar yaratish maqsadida, shuningdek, Oʻzbekiston yengil sanoat mollari ishlab chiqarish davlat uyushmasi (“Oʻzbekyengilsanoat”) Kengashi va “Oʻzbektoʻqimachi”, “Oʻzbekkiyim”, “Oʻzbekpoyabzal” va “Oʻzbekchinni” konsernlari Kengashlarining takliflarini eʼtiborga olib, Vazirlar Mahkamasi qaror qiladi: 1. “Oʻzbekyengilsanoat” tarkibiga kiruvchi “Oʻzbektoʻqimachi”, “Oʻzbekkiyim”, “Oʻzbekpoyabzal” va “Oʻzbekchinni” konsernlari tugatilsin. 9. Vazirlar Mahkamasining; “Toʻqimachilik mahsulotlari ishlab chiqarish “Oʻzbektoʻqimachi” Oʻzbekiston davlat konsernini tashkil etish toʻgʻrisida” 1991-yil 17-maydagi 135-son; “Charm-poyabzal sanoati mahsulotlari ishlab chiqarish “Oʻzbekpoyabzal” Oʻzbekiston davlat konsernini tashkil etish toʻgʻrisida” 1991-yil 17-maydagi 136-son; “Chinni buyumlar ishlab chiqarish “Oʻzbekchinni” Oʻzbekiston davlat konsernini tashkil etish toʻgʻrisida” 1991-yil 17-maydagi 137-son; “Tikuvchilik va trikotaj buyumlar ishlab chiqarish “Oʻzbekkiyim” Oʻzbekiston davlat konsernini tashkil etish toʻgʻrisida” 1991-yil 17-maydagi 138-son qarorlari oʻz kuchini yoʻqotgan deb hisoblansin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari A.N. Voznenko va B.S. Hamidov oʻrtoqlar zimmasiga yuklatilsin. Mazkur qarorning qanday bajarilayotganligi 1993-yil yanvar oyida, keyinchalik esa yilning har choragida bir marta koʻrib chiqilsin.
OʻZBEKISTON DAVLAT QURILISh MATERIALLARI IShLAB ChIQARISh (“OʻZQURILIShMATERIALLARI”) KONSERNI FAOLIYATINI TAShKIL ETISh MASALALARI
(resolution, 2016-12-31)

5. Oʻzbekiston Respublikasi Moliya vazirligi huzuridagi Davlat mulki jamgʻarmasi: davlatga tegishli ulushlar (hissalar, aksiyalar)ga muvofiq aksionerlik jamiyatlari, boshqa jamiyatlar va shirkatlar faoliyatini boshqarish huquqini “Oʻzqurilishmateriallari” konserniga berishni; davlatga tegishli aksiyalar boʻyicha dividendlarning bir qismini aksionerlik jamiyatlarini rivojlantirish uchun shartnoma asosida ularga berishni amaliyotga kiritsin.
OʻZBEKISTON DAVLAT QURILISh MATERIALLARI IShLAB ChIQARISh DAVLAT KONSERNI - “OʻZQURILIShMATERIALLARI”NI TAShKIL ETISh TOʻGʻRISIDA
(decree, 1997-05-29)

Respublika xalq xoʻjaligi va aholisining qurilish materiallari va buyumlariga boʻlgan ehtiyojini taʼminlashni yaxshilash, tarmoq birlashmalari va korxonalarining, taʼmirlash-qurilish tashkilotlari va boshqa tashkilotlarining xoʻjalik mustaqilligini kengaytirish, binokorlik materiallari sanoatining bozor munosabatlariga oʻtishi uchun shart-sharoit yaratish maqsadida: 1. Oʻzbekiston Respublikasi Binokorlik materiallari sanoati vazirligi tugatilsin. Tarmoq birlashmalari, korxonalari, taʼmirlash-qurilish, ilmiy-tadqiqot va loyiha tashkilotlari, boshqa korxonalar mehnat jamoalarining Oʻzbekiston davlat qurilish materiallari ishlab chiqarish (“Oʻzqurilishmateriallari”) konserni tashkil etish toʻgʻrisidagi taklifi qabul qilinsin. 2. Belgilab qoʻyilsinki, “Oʻzqurilishmateriallari” davlat konserni: davlat, ijara, jamoa hamda mulkchilikning boshqa shakllariga asoslangan sanoat birlashmalari va korxonalarini, taʼmirlash-qurilish, transport tashkilotlari va boshqa tashkilotlarni va birlashtiruvchi yuridik shaxs huquqlariga ega boʻlgan xoʻjalik uyushmasidir; oʻz faoliyatini Oʻzbekiston Respublikasining amaldagi qonunlari va konsernning Vazirlar Mahkamasi tasdiqlagan Nizomi asosida amalga oshiradi; oʻz tarkibiga kiruvchi birlashmalar, korxonalar, tashkilotlarning davlat mulkini boshqaradi, ularni davlat tasarrufidan chiqarish va xususiylashtirishda belgilangan tartibda ishtirok etadi. 3. Quyidagilar “Oʻzqurilishmateriallari” Oʻzbekiston davlat konserni faoliyatining asosiy vazifalari qilib belgilansin: konsern tarkibiga kiruvchi birlashmalar, korxonalar va tashkilotlar faoliyatini muvofiqlashtirish, ularning huquqlarini himoya qilish, davlat idoralarida va boshqa idoralarda ularning manfaatlarini ifodalash; qurilish materiallari bozoridagi vaziyatni oʻrganish, ishlab chiqariladigan mahsulot va koʻrsatiladigan xizmatlar tarkibini takomillashtirish, korxonalarni oqilona ixtisoslashtirish va ularni kooperatsiyalash; tarmoqni iqtisodiy va ijtimoiy rivojlantirishning uzoq muddatli istiqbollarini, tarmoq ilmiy-texnika dasturlarini ishlab chiqish, investitsiyalar sohasida yagona strategiyani roʻyobga chiqarish; korxonalarda xoʻjalik yuritishning yangi shakllari va usullarini joriy etishga doir tadbirlarni amalga oshirish, xorijiy sheriklar bilan oʻzaro foydali hamkorlikni rivojlantirish; yagona ilmiy-texnika siyosatini oʻtkazish, texnika, texnologiya va materiallarning yangi ilgʻor turlarini ishlab chiqish va joriy etishga ishlab chiqarish imkoniyatini jamlash. 4. Oʻzbekiston Respublikasi Prezidenti huzuridagi Vazirlar Mahkamasi bir hafta muddat ichida Oʻzbekiston davlat qurilish materiallari ishlab chiqarish (“Oʻzqurilishmateriallari”) konserni faoliyatini tashkil etish masalalariga oid qarorni qabul qilsin, tuzilishi va Nizomini tasdiqlasin.
1992-YILGI OʻZBEKISTON RESPUBLIKA 12 FOIZLI IChKI YuTUQLI ZAYoM OBLIGATSIYALARINI SOTISh BOʻYIChA FUNKSIYALARNI OʻZBEKISTON JAMGʻARMALAR BANKIGA BERISh TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1992-yilgi Oʻzbekiston respublika 12 foizli zayom obligatsiyalari boʻyicha hisob-kitoblarni, ushbu zayomning depozitlari bilan ishlashni tartibga solish maqsadida, shuningdek barcha korxonalar, tashkilotlar va muassasalarning hamma kassa xizmatini 1992-yil 1-oktabrdan boshlab Oʻzbekiston Respublikasi Markaziy banki boʻlimlariga berilganligi munosabati bilan “Oʻzsanoatqurilishbank” va “Oʻzdehqonchiliksanoatbank” 1992-yilgi Oʻzbekiston respublika 12 foizli ichki yutuqli zayom obligatsiyalarini aholiga sotish boʻyicha vazifalarini Oʻzbekiston jamgʻarmalar bankiga bersinlar.
VAZIRLAR MAHKAMASINING TAShQI IQTISODIY FAOLIYATNI MUVOFIQLAShTIRISh BOʻLIMINI TAShKIL ETISh TOʻGʻRISIDA
(resolution, 1995-06-13)

Oʻzbekistonning tashqi iqtisodiy aloqalarini yanada rivojlantirish va uning samaradorligini oshirish, shu maqsadda respublika davlat idoralari, korxonalari va tashkilotlarining xorijiy firmalar bilan ishlarini muvofiqlashtirish, shuningdek, xalqaro iqtisodiy va moliya tashkilotlari bilan hamkorlikni mustahkamlash maqsadida Vazirlar Mahkamasi qaror qiladi: 1. Vazirlar Mahkamasining xorijiy firmalar va ishbilarmonlar ishlari boʻyicha konsultantlar ekspert guruhi negizida 10 kishidan iborat tashqi iqtisodiy faoliyatni muvofiqlashtirish boʻlimi tashkil etilsin. 2. Quyidagilar boʻlimning asosiy vazifalari etib belgilansin: tashqi iqtisodiy faoliyat haqidagi, chet el investitsiyalari toʻgʻrisidagi qonunlarni va boshqa hujjatlarni ijro etish yuzasidan qabul qilingan Oʻzbekiston Respublikasi Prezidenti farmonlari va respublika Hukumatining qarorlari bajarilishini taʼminlash ishlarini tashkil etish; vazirliklar, idoralar, konsernlar, uyushmalar, birlashmalar, korxonalar, mahalliy boshqaruv va hokimiyat organlarining tashqi iqtisodiy faoliyatini muvofiqlashtirish, korxona, tarmoq va hududlarning aniq muammolarini hal etish boʻyicha loyihalar va bitimlarni roʻyobga chiqarish maqsadida ularning chet ellik sheriklar bilan aloqalarini kengaytirish va mustahkamlash; Oʻzbekistondagi iqtisodiy islohotlar loyihalari va dasturlarini mablagʻ bilan taʼminlash haqida Yevropa hamjamiyati komissiyasi, Jahon banki, Yevropa Tiklash va taraqqiyot banki, Xalqaro valyuta fondi va boshqa moliya idoralar tomonidan taqdim etilayotgan takliflarni tahlil etish, umumlashtirish va respublika Hukumatiga kiritish; xalqaro tashkilotlar vakolatxonalarining respublikaga texnikaviy yordam koʻrsatish boʻyicha faoliyatini muvofiqlashtirish, hamkorlikning ustuvor yoʻnalishlarini tanlash boʻyicha takliflar, koʻrsatilayotgan texnikaviy va boshqa yordamning koʻlami va samaradorligi haqida maʼlumotlar tayyorlash. 3. Oʻn kun muddat ichida tashqi iqtisodiy faoliyatni muvofiqlashtirish boʻlimi toʻgʻrisidagi Nizom belgilangan tartibda tasdiqlansin, uni kadrlar bilan toʻldirish, joylashtirish va moddiy-texnika taʼminoti masalalari hal etilsin.
Oʻzbekiston Respublikasi hududida joylashgan kimyoviy qoʻshinlar harbiy qismlari toʻgʻrisida
(decree, 1992-11-13)

Oʻzbekiston Respublikasining “Mudofaa toʻgʻrisida”gi Qonuniga muvofiq hamda 1992-yil 1-noyabrdan boshlab koʻrsatilgan qoʻshinlarni sobiq harbiy tuzilmalar tomonidan moliyalashtirilishi toʻxtatilganligini inobatga olib: 1. Respublika hududida joylashgan kimyoviy qoʻshinlar harbiy qismlari ilovaga* muvofiq Oʻzbekiston Respublikasi yurisdiksiyasiga olinsin. 2. Oʻzbekiston Respublikasi yurisdiksiyasiga olingan kimyoviy qoʻshinlar harbiy qismlariga rahbarlik qilish Oʻzbekiston Respublikasi Mudofaa vazirligi zimmasiga yuklansin. Oʻzbekiston Respublikasi yurisdiksiyasiga olingan koʻrsatib oʻtilgan harbiy tuzilmalar soni ellik foizga qisqartirilsin. 3. Oʻzbekiston Respublikasi Moliya vazirligi (oʻrtoq Bakibayev) Oʻzbekiston Respublikasi Qurolli Kuchlarining qoʻshilma, harbiy qism va muassasalarini moliyaviy taʼminlashning amaldagi meʼyorlaridan kelib chiqib, yurisdiksiyaga olingan qoʻshinlarni moliyalashtirishni taʼminlasin. 4. Oʻzbekiston Respublikasi Vazirlar Mahkamasi bir oy muddatda Orol dengizi va Orolboʻyi ekologiyasini tiklash muammolarini oʻrganish hamda Oʻzbekiston Respublikasi xalq xoʻjaligini rivojlantirish uchun kimyoviy qoʻshinlar va ularning tarkibidagi Davlat sinov poligonidan kelgusida foydalanish boʻyicha takliflar kiritsin. 5. Oʻzbekiston Respublikasi yurisdiksiyasiga oʻtayotgan harbiy tuzilmalarning qoʻmondonlik tarkibi shaxsiy tarkibning oʻz zimmasiga yuklatilgan vazifalarni soʻzsiz bajarishini taʼminlasin, bunda Oʻzbekiston Respublikasi barcha harbiy xizmatchilari, harbiy tashkilotlar ishchi va xizmatchilari, ularning oila aʼzolari, shuningdek, nafaqaga chiqqan harbiy xizmatchilarning ijtimoiy va huquqiy himoya qilishni kafolatlashi yodda tutilsin.
OʻZBEKISTON RESPUBLIKASI FUQAROSI PASPORTINI JORIY ETISh BILAN BOFLIQ ChORA-TADBIRLAR TOʻFRISIDA
(resolution, 2021-02-22)

“Oʻzbekiston Respublikasi fuqaroligi toʻgʻrisida”gi Qonunga muvofiq hamda fuqarolarning huquqlari, erkinliklari va qonuniy manfaatlarini himoya qilish maqsadida Vazirlar Mahkamasi qaror qiladi: 2. Oʻzbekiston Respublikasi Istiqbolni belgilash va statistika davlat qoʻmitasi va Ichki ishlar vazirligi 1993-yil 1-fevralga qadar Oʻzbekiston Respublikasi fuqarosi pasportining shaxsiy kodini ishlab chiqsinlar va Oʻzbekiston Respublikasi aholisi registrini joriy etishning maqsadga muvofiqligini koʻrib chiqsinlar. 3. 1992-yil 1-dekabrgacha respublika jamgʻarmasidan zarur valyuta mablagʻlari ajratilsin va Tashqi iqtisodiy faoliyat milliy bankiga Oʻzbekiston Respublikasi Hukumati bilan Germaniyannng “Gezike va Devriyent” firmasi oʻrtasida Oʻzbekiston Respublikasi fuqarosi pasportining blankasini tayyorlash va ularni personalizatsiyalash uchun asbob-uskunalar yetkazib berish toʻgʻrisida 1992-yil 29-avgustda tuzilgan shartnomalarga muvofiq boʻnak (avans)lar oʻtkazish va akkreditiv ochish topshirilsin. 4. Oʻzbekiston Respublikasi Ichki ishlar vazirligi va Tashqi ishlar vazirligi 1993-yil 1-yanvarga qadar respublikaga pasportlar va asbob-uskunalar yetkazib berish hamda ularni oʻzlariga qarashli boʻlinmalar oʻrtasida taqsimlash jadvalini tuzsinlar va tasdiqlasinlar. 5. Qoraqalpogʻiston Respublikasi Vazirlar Kengashi, viloyatlar va Toshkent shahrining hokimlari 1993-yil 1-yanvargacha vizalar va chet elliklarni roʻyxatga olish xizmatlari hamda pasport boʻlinmalari uchun tegishli binolar, tasdiqlangan jadvallarga muvofiq ularni keyinchalik taqsimlash uchun kelayotgan asbob-uskunalar va pasportlarni omborlarga joylashtirishga maxsus maydonlar ajratsinlar. 6. Oʻzbekiston Respublikasi Ichki ishlar vazirligi Adliya vazirligi bilan birgalikda bir oy muddat ichida pasport tizimi masalalari boʻyicha Oʻzbekiston Respublikasi jinoyat va maʼmuriy qonunchiligiga oʻzgarishlar, qoʻshimchalar kiritish haqidagi qonunlar loyihalarini Vazirlar Mahkamasiga taqdim etsin. 7. SSSR Ministrlar Sovetining “SSSRda pasport sistemasi toʻgʻrisidagi Nizomni tasdiqlash haqida” 1974-yil 28-avgustdagi 677-son qarori Oʻzbekiston Respublikasi hududida oʻz kuchini yoʻqotgan deb hisoblansin. 8. Mazkur qarorning bajarilishini nazorat qilish oʻrtoq I.H. Joʻrabekov zimmasiga yuklatilsin. Qarorning qanday bajarilayotganligi 1993-yil yanvar oyida koʻrib chiqilsin.
Oʻzbekiston Respublikasi hududida joylashgan havo hujumidan mudofaa qoʻshinlari harbiy qismlari toʻgʻrisida
(decree, 2022-12-16)

Oʻzbekiston Respublikasining “Mudofaa toʻgʻrisida”gi Qonuniga muvofiq hamda 1992-yil 1-noyabrdan sobiq harbiy tuzilmalar tomonidan koʻrsatilgan qoʻshinlarni moliyalashtirish toʻxtatilganini eʼtiborga olib: 1. Respublika hududida joylashgan havo hujumidan mudofaa qoʻshinlari harbiy qismlari ilovaga* muvofiq Oʻzbekiston Respublikasi yurisdiksiyasiga olinsin. 2. Oʻzbekiston Respublikasi yurisdiksiyasiga olingan havo hujumidan mudofaa qoʻshinlari harbiy qismlariga rahbarlik qilish Oʻzbekiston Respublikasi Mudofaa vazirligiga yuklansin. 3. Oʻzbekiston Respublikasi Moliya vaziri (oʼrtoq Boqiboyev) Oʻzbekiston Respublikasi Qurolli Kuchlari harbiy qoʻshilmalari, qismlari va muassasalarining mavjud moliyaviy taʼminot normalaridan kelib chiqib, qoʻshimcha ajratmalarni koʻzda tutgan holda yurisdiksiyaga olingan qoʻshinlarni moliyalashtirishni taʼminlasin. 4. Oʻzbekiston Respublikasi yurisdiksiyasiga oʻtkaziayotlgan harbiy tuzilmalarning qoʻmondonlik tarkibiga, shaxsiy tarkib tomonidan ularga qoʻyilgan vazifalarning soʻzsiz bajarilishini taʼminlasin, bunda harbiy muassasalarning barcha harbiy xizmatchilari, ishchi va xizmatchilari va ularning oila aʼzolari, shuningdek, harbiy xizmatchilar orasidan boʻlgan pensionerlarning ijtimoiy va huquqiy muxofazasini Oʻzbekiston Respublikasi kafolatlashini nazarda tutsin.
Oʻzbekiston davlat qishloq xoʻjaligi abtomobil mashinasozligi konserni va “DEU Korporeyshn” kompaniyasi tomonidan Toshkent “Zenit” zavodi negizida “OʻzDEU Elektroniks” qoʻshma korxonasi tashkil etilishi toʻgʻrisida
(resolution, 2006-07-07)

Oʻzbekiston Respublikasi bilan Koreya Respublikasi oʻrtasidagi iqtisodiy hamkorlik toʻgʻrisidagi davlatlararo shartnomaga muvofiq va aholini maishiy elektronika buyumlari bilan toʻlaroq taʼminlash maqsadida hamda “DEU elєktroniks” kompaniyasi bilan qoʻshma korxona tashkil etish niyati haqida”gi bayonotni eʼtiborga olib, Vazirlar Mahkamasi qaror qiladi: 1. Oʻzbekiston davlat qishloq xoʻjaligi va avtomobil mashinasozligi konserni uch oy muddat ichida “OʻzDEU elektroniks” qoʻshma korxonasini tashkil etish boʻyicha taʼsis hujjatlarini tayyorlashni va uning belgilangan tartibda davlat roʻyxatidan oʻtishini tugallasin. 2. Vazirlar Mahkamasining istiqbolni belgilash va statistika davlat qoʻmitasi qoʻshma korxonada televizor, radio hamda murakkab maishiy apparatlar ishlab chiqarishni tashkil etish boʻyicha ishlarni Oʻzbekiston Respublikasining investitsiya dasturiga kiritsin. 3. “OʻzDEU elektroniks” qoʻshma korxonasi tayyorgarlik koʻrish va ishlab chiqarishni oʻzlashtirish davrida va mahsulot ishlab chiqarish boshlangandan keyin 5 yil davomida, mahsulot eksport qilish boʻyicha esa — 5 yilga Oʻzbekiston hududida amal qiluvchi barcha soliqlardan ozod qilinsin. 4. Oʻzbekiston Respublikasi Moliya vazirligi va Markaziy banki “OʻzDEU elektroniks” qoʻshma korxonasiga ustav fondiga qoʻshish uchun 15 million AQSH dollari va oborot mablagʻlar tashkil etish uchun 20 million AQSH dollari ajratish masalasini hal qilsinlar. 6. “DEU” firmasining “OʻzDEU elektroniks” qoʻshma korxonasi masalalari boʻyicha ishlash uchun keluvchi mutaxassislariga Oʻzbekiston hududida yashashlari va yurishlari uchun soʻmlarda haq toʻlash huquqi berilsin. 7. Mazkur qarorning bajarilishini nazorat qilish Bosh Vazirning oʻrinbosari oʻrtoq B.S. Hamidov zimmasiga yuklatilsin.
BOSHOQLI EKINLAR DONINING XARID NARXLARINI OSHIRISH TOʻGʻRISIDA
(resolution, 1993-05-13)

Boshoqli don ekinlari maydonlarini kengaytirish va ularning yalpi hosilini koʻpaytirishdan kolxozlar va sovxozlarning, ijara, fermer xoʻjaliklari va boshqa xoʻjaliklarning, shuningdek, qishloq aholisining manfaatdorligini ragʻbatlantirish, energiya manbalari qimmatlashayotganligiga va ish haqini oshirishga sarflanayotgan xarajatlarni qoplash maqsadida Vazirlar Mahkamasi qaror qiladi: 1. Oʻzbekiston Respublikasi Qishloq xoʻjaligi vazirligining boshoqli ekinlar donining cheklangan xarid narxlarini 1993-yil hosilidan boshlab don turlari boʻyicha ilovaga muvofiq 2,5 baravar oshirish haqidagi Moliya vazirligi bilan kelishilgan taklifi qabul qilinsin. 2. Oʻzbekiston Respublikasi Moliya vazirligi bir hafta muddat ichida yangi xarid narxlari preyskurantlarini nashr qilsin va ularni manfaatdor vazirliklar va idoralarga yetkazsin.
UMUMIY FOYDALANIShDAGI AVTOMOBIL YOʻLLARINI TUZATISh VA SAQLAShNI MABLAGʻ BILAN TAʼMINLASh TARTIBINI OʻZGARTIRISh TOʻGʻRISIDA
(resolution, 1993-07-05)

Moddiy-texnika resurslari narxlarining ancha oshib borayotganligi hamda respublika yoʻl xoʻjaligi xodimlarining tarif stavkalari va lavozim maoshlarining oshishi munosabati bilan Vazirlar Mahkamasi qaror qiladi: belgilab qoʻyilsinki, 1992-yilning 1-oktabridan boshlab umumiy foydalanishdagi avtomobil yoʻllarini tuzatish va saqlashga mablagʻlar quyidagi ajratmalar hisobiga amalga oshiriladi: jamoa va davlat xoʻjaliklari, sanoat, transport, qurilish va boshqa korxonalarning, xoʻjalik tashkilotlari, kooperativlar va kichik korxonalarning joriy yilda mahsulot ishlab chiqarish amaldagi hajmidan bir foiz miqdorida; tayyorlov, savdo korxonalari va tashkilotlari, shu jumladan, “Oʻzbeksavdo” uyushmasining umumiy ovqatlanish va ulgurji tashkilotlarining taʼminot-sotish tashkilotlarining joriy yildagi — amaldagi oborotidan 0,1 foiz miqdorida.
“OʻZSEMXLOPOK” RESPUBLIKA IShLAB ChIQARISh BIRLAShMASINI TUGATISh TOʻGʻRISIDA
(resolution, 2021-02-22)

Respublikada gʻoʻza urugʻchiligini yanada yaxshilash, viloyat dehqonchilik sanoati uyushmalarining bu sohadagi masʼuliyatini oshirish hamda urugʻchilikni boshqarishni takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq xoʻjaligi vazirligining “Oʻzsemxlopok” ishlab chiqarish birlashmasini tugatish toʻgʻrisidagi taklif qabul qilinsin. Birlashmani tugatish belgilangan tartibda amalga oshirilsin. Oʻzbekiston Respublikasi Qishloq xoʻjaligi vazirligiga, belgilangan xodimlar soni va mehnatga haq toʻlash fondi doirasida, gʻoʻza urugʻchiligi boshqarmasini tashkil etishga ruxsat berilsin. Oʻzbekiston Respublikasi Qishloq xoʻjaligi vazirligi ikki hafta muddat ichida vazirlikning nizomiga qoʻshimchalar kiritish toʻgʻrisida takliflar taqdim etsin. 2. Oʻzbekiston SSR Ministrlar Sovetining 1990-yil 26-yanvardagi 52-son qarorining 2, 3, 4, 5, 6 va 11-bandlari oʻz kuchini yoʻqotgan deb hisoblansin.
OʻZBEKISTON RESPUBLIKASI KORXONALARI IShLAB ChIQARADIGAN ShARQ NAMUNASIDAGI KALIShLARGA ERKIN ShARTNOMAVIY NARXLARNI JORIY ETISh TOʻGʻRISIDA
(resolution, 1994-02-26)

Energiya manbalari narxlari keskin oshib ketganligi va respublikada ishlab chiqarilayotgan sharq namunasidagi kalishlar tannarxining koʻtarilganligi munosabati bilan Vazirlar Mahkamasi qaror qiladi: 1. Vazirlar Mahkamasining “Narxlarni liberallashtirish choralari toʻgʻrisida” 1992-yil 9-yanvardagi 4-son va “Respublika aholisiga bolalarga atalgan buyumlar va boshqa tovarlarni sotishni barqarorlashtirish boʻyicha qoʻshimcha chora-tadbirlar haqida” 1992-yil 19-yanvardagi 18-son qarorlarini qisman oʻzgartirgan holda: mazkur qaror qabul qilingan kundan boshlab Oʻzbekiston Respublikasi korxonalarida ishlab chiqarilayotgan sharq namunasidagi kalishlarga erkin shartnomaviy narxlar joriy etilsin; sharq namunasidagi kalishlar davlat savdosi va matlubot kooperatsiyasi tarmoqlarida aholiga belgilangan miqdorda sotiladigan tovarlar roʻyxatidan chiqarilsin. 2. Sharq namunasidagi kalishlar chakana narxlarining asossiz ravishda oshishiga yoʻl qoʻymaslik maqsadida: Oʻzbekiston Respublikasi Ichki ishlar vazirligi, “Oʻzbekrezinatexnika” ishlab chiqarish birlashmasi va respublikaning boshqa xoʻjalik tashkilotlari kalish ishlab chiqarayotganda ularni chiqarishning 10 foizidan oshmagan cheklangan rentabellikni nazarda tutsinlar; “Oʻzbeksavdo” davlat uyushmasi va Oʻzbekbirlashuv chakana savdo tarmoqlari orqali aholiga kalish sotishda 10 foizga qadar savdo ustamasi belgilasinlar. 3. Oʻzbekiston Respublikasi Moliya vazirligi (oʻrtoq Boqiboyev) sharq namunasidagi kalishlarning joriy yilning yanvar—sentyabr oylarida aholiga Vazirlar Mahkamasining 1992-yil 9-yanvardagi 4-son qarorida koʻrsatilgan cheklangan belgilab qoʻyilgan narxlar boʻyicha sotilishi munosabati bilan Ichki ishlar vazirligiga va “Oʻzbekrezinatexnika” ishlab chiqarish birlashmasiga ularning sharq namunasidagi kalishlarni ishlab chiqarishdagi xarajatlarini qoplash uchun respublika budjetidan mablagʻ ajratsin.
AHOLI BUYuRTMALARI BOʻYIChA BAJARILADIGAN TUZATISh QURISh IShLARI UChUN ERKIN ShARTNOMAVIY NARXLARNI JORIY QILISh TOʻGʻRISIDA
(resolution, 2021-02-22)

Aholiga uy-joylarni tuzatish va qurish boʻyicha xizmat koʻrsatishda ishlatiladigan qurilish materiallarining birmuncha qimmatlashganligi va maishiy xizmat korxonalarining zarar koʻrmasdan ishlashi uchun sharoitlar yaratish zaruriyati munosabati bilan Vazirlar Mahkamasi qaror qiladi: 1. Vazirlar Mahkamasining “Narxlarni liberallashtirish choralari toʻgʻrisida” 1992-yil 9-yanvardagi 4-son qarorini qisman oʻzgartirgan holda 3-ilovadagi tariflarning cheklangan miqdorlari belgilangan xizmatlar roʻyxatidan aholi buyurtmasi boʻyicha tuzatish-qurilish ishlari chiqarib tashlansin. 2. “Oʻzmaishiyxizmat” uyushmasi va Oʻzbekiston Respublikasi Moliya vazirligining aholi buyurtmalari boʻyicha uy-joylarni tuzatish va qurishda bajariladigan xizmatlarga shu yilning noyabr oyidan boshlab erkin narxlar (tariflar)ni joriy qilish va ular boʻyicha xizmatlarning tannarxiga 30 foiz miqdorida cheklangan rentabellik belgilash toʻgʻrisidagi takliflariga rozilik bildirilsin.